cyanic-selkie/wikianc huggingface dataset:
নূপুর শর্মা
রাজনৈতিক জীবন
২০১৭ সালে, ২০০২ সালের গুজরাত দাঙ্গার একটি ছবি শেয়ার করার জন্য ও পশ্চিমবঙ্গে সহিংসতার চিত্র তুলে ধরার জন্য তার বিরুদ্ধে কলকাতা পুলিশ মামলা করেছিল।
মুহাম্মদ সম্পর্কে মন্তব্য
২৬ মে ২০২২-এ শর্মা টাইমস নাউ টেলিভিশন চ্যানেলে জ্ঞানবাপী মসজিদ বিবাদের উপর একটি বিতর্কে অংশ নিয়েছিলেন, যে সময় তিনি মুহাম্মদের স্ত্রী আয়েশার বিয়ের সময় ও বিবাহের সমাপ্তি সম্পর্কে বিতর্কিত মন্তব্য করেছিলেন, যা অপমানজনক দৃষ্টিতে দেখা হয়। তার মন্তব্যের ভিডিও ক্লিপটি সামাজিক যোগাযোগমাধ্যমের একটি ফ্যাক্ট-চেকিং ওয়েবসাইট অল্ট নিউজের সহ-প্রতিষ্ঠাতা মোহাম্মদ জুবায়ের শেয়ার করেন। শর্মা পরে অভিযোগ করেন যে এটি একটি "খুব বেশি সম্পাদিত ও নির্বাচিত মুহূর্ত", যা অল্ট নিউজ দ্বারা অস্বীকার করা হয় এবং প্রসঙ্গ দেখানোর জন্য একটি দীর্ঘ ক্লিপ অন্তর্ভুক্ত করা হয়। ঘটনার সমালোচনার পর টাইমস নাউ পরের দিন তার ইউটিউব চ্যানেল থেকে অনুষ্ঠানটির ভিডিও মুছে দেয়। শর্মা পরবর্তীকালে বলেছিলেন যে তিনি ধর্ষণ ও হত্যার হুমকি পেতে শুরু করেছেন যার জন্য জুবায়ের দায়ী। ভিডিও ক্লিপটি দেখার পর দর্শকদের প্রতিক্রিয়ার জন্য অল্ট নিউজ দায় অস্বীকার করেছে।  পরে দিল্লি পুলিশ শর্মাকে নিরাপত্তা দেয়।
পরের দিন মুম্বাইয়ের পাইধোনি থানায় শর্মার বিরুদ্ধে একটি পুলিশ এফআইআর (প্রথম তথ্য প্রতিবেদন) নথিভুক্ত করা হয় যেখানে তাকে "ধর্মীয় অনুভূতিতে আঘাত" করার অভিযোগ আনা হয়েছিল। মুহাম্মাদ ও ইসলামের বিরুদ্ধে শর্মার "অপমানজনক, মিথ্যা এবং আঘাতমূলক" শব্দ ব্যবহারের জন্য হায়দ্রাবাদে সর্বভারতীয় মজলিস-ই-ইত্তেহাদুল মুসলিমিনের নেতা ও সংসদ সদস্য আসাদউদ্দিন ওয়াইসির এফআইআর সহ দেশের বিভিন্ন শহরে একাধিক এফআইআর নথিভুক্ত করা হয়েছিল। ৩ জুন এই মন্তব্যের প্রতিবাদে কানপুরের একটি মুসলিম সংগঠনের দ্বারা একটি বন্ধ (হরতাল) ডাকা হয়েছিল, যে সময়ে সহিংসতা শুরু হয় ও ৪০ জন আহত হয়।
শর্মার মন্তব্য আন্তর্জাতিকভাবেও সামাজিক যোগাযোগমাধ্যমে ব্যাপকভাবে শেয়ার করা হয়েছে। ৪ জুনের মধ্যে উপসাগরীয় সহযোগিতা পরিষদ এবং তুরস্কের সমস্ত দেশের শীর্ষ ১০ টি হ্যাশট্যাগের মধ্যে "নবী মোহাম্মদের অবমাননা" উপস্থিত ছিল। জর্ডান, লিবিয়া, আফগানিস্তান, ইন্দোনেশিয়া ও পাকিস্তানের সরকার এই মন্তব্যের নিন্দা করেছে। ওমানের প্রধান মুফতি এই মন্তব্যকে "উদ্ধত ও অশ্লীল অভদ্রতা" বলে অভিহিত করেছেন এবং একে প্রতিটি মুসলমানের বিরুদ্ধে যুদ্ধ হিসেবে চিহ্নিত করেছেন। তিনি সমস্ত ভারতীয় পণ্য বয়কট ও ওমানে সমস্ত ভারতীয় বিনিয়োগ বাজেয়াপ্ত করার আহ্বান জানান। কাতার সরকার ভারতীয় রাষ্ট্রদূতকে তলব করে ও মন্তব্যের জন্য অবিলম্বে নিন্দা ও ক্ষমা চাইতে বলে। রাষ্ট্রদূত উত্তর দিয়েছেন বলে জানা গেছে যে তারা ভারতে "ফ্রিঞ্জ এলিমেন্টস"-এর মতামত ও কোনোভাবেই ভারত সরকারের মতামত প্রতিফলিত করে না। কুয়েত ও ইরানও ভারতীয় রাষ্ট্রদূতদের ডেকেছে এবং তাদের প্রতিবাদপত্র দিয়েছে।
৫ জুন শর্মাকে বিজেপি থেকে বরখাস্ত করা হয়। দলীয় বিবৃতিতে বলা হয়েছে, "বিজেপি যে কোনো ধর্মের কোনো ধর্মীয় ব্যক্তিত্বের অবমাননার তীব্র নিন্দা করে।" পরে, শর্মা বলেছিলেন যে তিনি "নিঃশর্তভাবে" তার বিবৃতি প্রত্যাহার করে নিচ্ছেন, তবে হিন্দু দেবতা শিবের প্রতি "নিরন্তর অপমান এবং অবজ্ঞা" করার প্রতিক্রিয়া হিসেবে দাবি করে তাদের ন্যায্যতা দেওয়ার চেষ্টা করেছিলেন। কিছু বিজেপি রাজনীতিবিদ সহ অনেক বিজেপি সমর্থক নূপুর শর্মার সমর্থনে সমাবেশের আয়োজন করে এবং তাকে বরখাস্ত করার জন্য ও আন্তর্জাতিক চাপের মুখে নত হওয়ার জন্য দল ও সরকারের সমালোচনা করে। "#ShameOnBJP" ও "#ISupportNupurSharma"-এর মতো হ্যাশট্যাগগুলো টুইটারে ট্রেন্ড হয়৷
কানহাইয়া লাল নামক একজন হিন্দু দর্জি শর্মার সমর্থনে সামাজিক মাধ্যমে একটি পোস্ট শেয়ার করার অভিযোগে ভারতের রাজস্থান রাজ্যের উদয়পুরে ২৮ জুন ২০২২-এ দুই মুসলিম আততায়ীর হাতে খুন হন।
কাশ্মীরা জোগলেকার
কাশ্মীরা রাম জোগলেকার (জন্ম ১৬ই নভেম্বর ১৯৮৫) পুনের একজন ভারতীয় ব্যাডমিন্টন খেলোয়াড়। তিনি সম্পূর্ণভাবে বধির একজন ব্যক্তি।
খেলোয়াড় জীবন
তিনি ২০০০ এবং ২০০১ সালে বধিরদের জন্য ভারতীয় জাতীয় দলের খেলোয়াড় ছিলেন। তিনি ২০০১ সালে বধির অলিম্পিকে রাজীব বাগ্গার সাথে মিশ্র ডাবল চ্যাম্পিয়নশিপে স্বর্ণপদক জিতেছিলেন।
তিনি, ২০০০ সালে, তাইওয়ানে অনুষ্ঠিত বধিরদের জন্য এশিয়ান গেমসে সিঙ্গলসে একটি ব্রোঞ্জ পদক এবং ডাবলসে একটি রৌপ্য পদক জিতেছেন। কাশ্মীরা পেশাদার ব্যাডমিন্টন খেলোয়াড় হিসেবে হায়দ্রাবাদ, অন্ধ্রপ্রদেশ রাজ্য, মহারাষ্ট্র রাজ্যের স্থানীয় দলের হয়ে খেলেছেন। হায়দ্রাবাদে, তিনি এস এম আরিফের অধীনে প্রশিক্ষণপ্রাপ্ত হন। ১৯৯৮ সালে, তিনি পুনে চলে যান এবং দেওধরের অধীনে প্রশিক্ষণ শুরু করেন। তিনি ২০০১ সালে গোড়ালির আঘাতের পর পেশাদার ব্যাডমিন্টন ছেড়ে দেন।
শিক্ষা ও কর্মজীবন
কাশ্মীরা পুনের রেণুকা স্বরূপ উচ্চ বিদ্যালয়ে পড়াশোনা করেছেন। তিনি তাঁর প্রাথমিক ও মাধ্যমিক শিক্ষার সময় ৬ বছরের জন্য অধ্যয়নশীল বধির ছাত্র হিসেবে আলেকজান্ডার গ্রাহাম বেল বৃত্তি পেয়েছিলেন। তিনি ২০০১ সালে এসএসসি পরীক্ষায় মহারাষ্ট্র জুড়ে প্রতিবন্ধী বিভাগের মধ্যে প্রথম স্থান অর্জন করেছিলেন। এছাড়াও তিনি ২০০৩ সালে এইচএসসি পরীক্ষায় সমগ্র মহারাষ্ট্র রাজ্যে প্রতিবন্ধী বিভাগে প্রথম স্থান অধিকার করেন। কাশ্মীরা পুনের গভর্নমেন্ট কলেজ অফ ইঞ্জিনিয়ারিংয়ে (সিওইপি) কম্পিউটার ইঞ্জিনিয়ারিংর পড়ার জন্য ভর্তি হন। নরওয়েতে যাওয়ার আগে তিনি এইচপিতে ৩ বছর এবং ক্যাল কনসালটেন্সিতে প্রায় এক বছর কাজ করেছিলেন।
বদরে আলম মিরাটি
জীবনী
বদরে আলম মিরাটি ১৮৯৮ সালে ভারতের উত্তরপ্রদেশের বদায়ূঁ জেলায় জন্মগ্রহণ করেন। ধারণা করা হয়, তার পৈতৃক নিবাস মিরাটে হওয়ার কারণে তার নামের শেষে মিরাটি যোগ করা হয়। তার পিতা হাজী তাহুর আলি একজন পুলিশ কর্মকর্তা ছিলেন। কুরআন পাঠ শিখার মাধ্যমে তার শিক্ষাজীবন শুরু হয়। তিনি এলাহাবাদের একটি ইংরেজি স্কুলেও বেশ কয়েকবছর পড়াশোনা করেন। এক জুমার দিন তিনি এলাহাবাদের একটি স্থানীয় মসজিদে ভ্রমণ করেন, যেখানে তিনি আশরাফ আলী থানভীর বক্তৃতা শ্রবণ করেন। যুবক বয়সে থানভীর এই বক্তৃতা তার উপর প্রভাব ফেলে, তখন তিনি ইংরেজি স্কুল ছেড়ে ইসলামি শিক্ষা গ্রহণের সিদ্ধান্ত নেন। তিনি এই সিদ্ধান্তের কথা তার পিতাকে জানানোর পর, তার বাবা খলিল আহমদ সাহারানপুরিকে একটি চিঠি লিখেন। সাহারানপুরি তার পিতাকে অনুমতি দিতে বলেন।
পিতার অনুমতি পেয়ে বদরে আলম ১৯১২ সালে মাজাহির উলুম, সাহারানপুরে ভর্তি হন। তিনি সাহারানপুরে ৬ বা ৮ বছর অধ্যয়ন করে দাওরায়ে হাদিস (স্নাতক) সমাপ্ত করেন। তার শিক্ষকদের মধ্যে উল্লেখযোগ্য খলিল আহমদ সাহারানপুরি ও জাফর আহমদ উসমানি। ১৯১৯ সালে তিনি তিনি মাজাহির উলুম, সাহারানপুরে শিক্ষক হিসেবে নিযুক্ত হন।
১৯২১ সালে আরও উচ্চ শিক্ষা লাভের জন্য তিনি সাহারানপুর থেকে দেওবন্দ চলে আসেন এবং দারুল উলুম দেওবন্দে ভর্তি হন। দেওবন্দে তিনি আনোয়ার শাহ কাশ্মীরি, আজিজুর রহমান উসমানি, শাব্বির আহমদ উসমানি, আসগর হুসাইন দেওবন্দির মত আলেমদের অধীনে পুনরায় দাওরায়ে হাদিস সমাপ্ত করেন। পরের বছর তিনি দেওবন্দে শিক্ষক নিযুক্ত হন, ১৯২৭ পর্যন্ত এই দায়িত্ব পালন করেন। এই সময় আজিজুর রহমান উসমানির সাথে তার আধ্যাত্মিক সম্পর্ক গড়ে উঠে।
দারুল উলুম দেওবন্দের অভ্যন্তরীণ মতানৈক্যের কারণে আনোয়ার শাহ কাশ্মীরি জামিয়া ইসলামিয়া তালিমুদ্দিন ডাভেল চলে যান। তার সাথে বদরে আলম মিরাটি সহ অনেক সহকর্মী ও ছাত্র ডাভেলে চলে যান। বদরে আলম ডাভেলে প্রায় ১৭ বছর অধ্যাপনা করেন।
শিক্ষকতার পাশাপাশি তিনি আনোয়ার শাহ কাশ্মীরির সহীহ বুখারীর দরসে অংশগ্রহণ করেন এবং তার পাঠ সমূহ লিপিবদ্ধ করেন। এই পাঠসমূহ লিপিবদ্ধ করে ১৯৩৮ সালে তিনি মিশরের কায়রো থেকে ৪ খন্ডে তার বিখ্যাত ফয়জুল বারী গ্রন্থটি প্রকাশ করেন। বর্তমানে এটি সহীহ বুখারীর অন্যতম প্রধান ব্যাখ্যাগ্রন্থ হিসেবে স্বীকৃত। আল বদর আল সারি নামে তিনি গ্রন্থটির একটি টীকাও প্রকাশ করেন।
১৯৪৩ সালে নাদওয়াতুল মুসান্নিফীন কর্তৃক তাকে যুগের চ্যালেঞ্জ এবং চাহিদা মোতাবেক উর্দুতে একটি অনন্য হাদিস সংগ্রহ প্রকাশের জন্য নিযুক্ত করা হয়। তিনি ৪ খন্ডে তারজুমান আল সুন্নাহ নামে গ্রন্থটি লিখেন।
পি. ভি. দীক্ষিত
'''পি. ভি. দীক্ষিত''' ১৯৫৯ থেকে ১৯৬৯ সাল পর্যন্ত মধ্যপ্রদেশ হাইকোর্টের প্রধান বিচারপতি ছিলেন। এছাড়াও তিনি ১৯৬৬ সালের ফেব্রুয়ারিতে মধ্যপ্রদেশের ভারপ্রাপ্ত রাজ্যপাল ছিলেন।
বদরে আলম মিরাটি
জীবনী
১৯৪৭ সালে দেশভাগের সময় তিনি পাকিস্তানে চলে যান এবং তান্দো আল্লাহইয়ারের দারুল উলুম আল ইসলামিয়ার সহকারী পরিচালক হিসেবে যোগদান করেন। পরবর্তী পাঁচ বছর পাকিস্তানে একটি ইসলামি সংবিধান প্রণয়ন সহ কাদিয়ানীদের বিরুদ্ধে মুহাম্মদ শফি উসমানির সাথে ঘনিষ্ঠভাবে কাজ করেন। ১৯৫২ সালে তিনি পাকিস্তান থেকে মদিনায় চলে যান। মদিনার মসজিদে নববীতে তিনি হাদিসের শিক্ষকতা করেন।
জীবনের শেষ বছরগুলোতে তিনি মদিনায় ইবাদত বন্দেগী, লেখালেখি ও জ্ঞান সাধনায় কাটান। ১৯৬৫ সালের ২৯ অক্টোবর তিনি মদিনায় মৃত্যুবরণ করেন, তাকে জান্নাতুল বাকিতে দাফন করা হয়।
প্রকাশনা
তার রচিত বইসমূহের মধ্যে রয়েছে:
জাভেদ ইকবাল (খুনী)
জাভেদ ইকবাল উমার (1956 – ৮ অক্টোবর ২০০১) একজন বহুঘাতক বা সিরিয়িাল কিলার এবং শিশু যৌন নিপিড়ক ও ৬ থেকে ১৬ বছর বয়সী ১০০ জন বালকের হত্যাকারী। শ্বাসরোধ করে হত্যা করার পর ইকবাল মৃতদেহগুলোকে টুকরো টুকরো করতেন এবং এসিডে ডুবিয়ে রাখতেন। পরে এসিডের ভিতরে দ্রবিভূত হয়ে যাওয়া মৃতদেহ নদীতে ফেলে দিয়ে সমস্ত প্রমাণ গোপন করতেন। বিচারে তাকে দোষী সাব্যস্ত করা হয়। দন্ডাদেশে সে যেভাবে বালকদেরকে হত্যা করেছে ঠিক সেই ভাবে তার মৃত্যু কার্য়কর করার নির্দেশ দেয়া হয়। অর্থাৎ, মৃতদের পিতামাতাদের সম্মুখে তাকে শ্বাসরোধ করে তাকে হত্যা করার পর তার দেহকে একশত টুকরো করার পর (প্রতিটি খুনের জন্য একটি করে) এসিডে পূর্ণ পাত্রে ডুবিয়ে রাখার নির্দেশ দেয়া হয়। কিন্তু মৃত্যুদন্ড কার্য়কর করার পূর্বেই সে কারাগারের অভ্যন্তরে আত্মহত্যা করে।
প্রাথমিক জীবন
ব্যাবসায়ী পিতার আট সন্তানের মধ্যে ইকবাল ছিলেন ষষ্ঠ। তিনি লাহোরের রেলওয়ে রোডে অবস্থিত, সরকারী ইসলামিয়া কলেজে লেখাপড়া করেন। ১৯৭৮ সালে ছাত্র থাকা অবস্থায় তিনি স্টিল রিকাস্টিং এর ব্যবসা শুরু করেন। তিনি পিতার ক্রয়কৃত সাদবাগ নামের বাড়ীতে আরো কিছু বালকের সাথে বসবাস করতেন।
অপরাধ
পুলিশ ও সাংবাদিকরা ইকবালের বাড়ির দেয়ালে ও মেঝেতে রক্তের দাগ পেয়েছিলেন। এছাড়া সেখানে হত্যাকান্ডে ব্যাবহৃত চেইন পাওয়া যায়। প্লাষ্টিকের ব্যাগে মৃতদের ছবি পাওয়া যায় যার উপরে হাতে লেখা লেবেল আঁটা ছিল। দুই পাত্র এসিড এবং এসিডে অর্ধ গলিত মৃতদেহ পাওয়া যায়। ইকবাল দাবী করে যে, সে ইচ্ছে করে এসব রেখে গিয়েছিল যাতে পুলিশ সহজেই এসব খুঁজে পায়।
.এইচএম
.এইচএম অস্ট্রেলিয়ার মনুষ্যবসতিহীন হেয়ার্ড এবং ম্যাকডোনাল্ড দ্বীপপুঞ্জের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এই টপ লেভেল ডোমেইনের ব্যবহার খুবই কম; যারা ব্যবহার করেন তারও এই দ্বীপের বাইরের বাসিন্দা। এই ডোমেইনের নিবন্ধন অফিস যুক্তরাষ্ট্রের কলোরাডোর ডেনভোরে অবস্থিত। অস্ট্রেলিয়া সরকারের এই দ্বীপের সরকারি ওয়েবসাইট হলো heardisland.aq যা এন্টার্কটিক ডোমেইন এবং .এইচএম এর সাথে সম্পর্কিত নয়।
ডি. এম. ধর্মাধিকারী
দেবদত্ত মাধব ধর্মাধিকারী (জন্ম: ১৪ আগস্ট ১৯৪০) হলেন প্রাক্তন সুপ্রিম কোর্টের বিচারক। তিনি ৫ মার্চ ২০০২-এ অফিসে আসেন এবং ১৩ আগস্ট ২০০৫-এ অবসর গ্রহণ করেন। এর আগে ২৫ জানুয়ারী ২০০০-এ তিনি গুজরাত হাইকোর্টের প্রধান বিচারপতি হিসেবে নিযুক্ত হন। তাঁর পিতা যশবন্ত ধর্মাধিকারীও একজন সিনিয়র আইনজীবী ছিলেন। যখন ধর্মাধিকারির কমিটি অন্ধ্রপ্রদেশে ৬১৩ জন এবং তেলেঙ্গানায় ৫০২ জন কর্মীকে পাওয়ার ইউটিলিটি বিভাগে বরাদ্দ দেবার সিদ্ধান্ত নিয়েছিল, তখন অন্ধ্রপ্রদেশের পাওয়ার ইউটিলিটি একই প্রতিবাদ করেছিল এবং তার রিপোর্টকে একতরফা বলেছিল।
ক্যাম্পো দে জর্জ হুয়ান
ক্যাম্পো দে জর্জে জুয়ান বা এক্সপ্লানাদা দে লা প্লাজা দে তোরোস ছিল ৬ মার্চ ১৯০২ তারিখে ক্লাবটি প্রতিষ্ঠার পর ১৯০২ এবং ১৯১২ সালের মধ্যে রিয়াল মাদ্রিদের হোম স্টেডিয়াম। একটি ক্লাব হওয়ার আগে, রিয়াল মাদ্রিদের খেলোয়াড়রা শহরের সেই একই অংশের বুয়েন রেটিরো পার্কের পাশে তিরো দেল পিচন নামে আরেকটি মাঠ ব্যবহার করতো। এই নতুন জায়গায় যাওয়ার পর, তিরো দেল পিচন অ্যাটলেটিকো মাদ্রিদের প্রধান স্টেডিয়ামে পরিণত হয়।
রিয়াল মাদ্রিদ ফুটবল ক্লাবের ইতিহাসে প্রথম ম্যাচটি সেখানে ৯ মার্চ ১৯০২ তারিখে রিয়াল মাদ্রিদ ক্লাবের সদস্যদের দুটি দলের মধ্যে খেলা হয়েছিল (মাদ্রিদ ফুটবল ক্লাব "B" মাদ্রিদ ফুটবল ক্লাব "A" এর বিপক্ষে ৬-০ গোলে জিতেছিল)। একই দিনে আরও একটি ম্যাচ সংগঠিত হয়েছিল, যেখানে মাদ্রিদ ফুটবল ক্লাব "এ" মাদ্রিদ ফুটবল ক্লাব "বি" এর বিপক্ষে ১-০ গোলে জিতেছে।
সেই প্রথম প্রথম খেলায় যে বিখ্যাত খেলোয়াড়রা খেলেছিলেন তারা হলেন হুয়ান পাদ্রোস, হুলিয়ান প্যালাসিওস, এবং অ্যাডলফো মেলেন্দেজ।
সমরেন্দ্র চন্দ্র দেব
সমরেন্দ্র চন্দ্র দেব ছিলেন একজন বাঙালি ভারতীয় আইনজ্ঞ, যিনি বিচারপতি শম্ভু চন্দ্র ঘোষের অবসর গ্রহণের পর কলকাতা হাইকোর্টের প্রধান বিচারপতি হিসেবে দায়িত্ব পালন করেছিলেন। তিনি স্কটিশ চার্চ কলেজ এবং কলকাতা বিশ্ববিদ্যালয়ে শিক্ষা লাভ করেন। তিনি ১৯৮৩ সালে কলকাতা হাইকোর্টের প্রধান বিচারপতি হিসেবে এক বছরের জন্য দায়িত্ব পালন করেন।
নর্স পুরাণ
থাম্ব|333x333পিক্সেল|ভোলভা, একজন [[স্ক্যান্ডিনেভিয়া|স্ক্যান্ডিনেভিয়ার মহিলা পৌরাণিক ভবিষ্যদ্বক্তা, বর্শাধারী দেবতা ওডিনকে বলছেন কি হয়েছে এবং কি হবে।চিত্রঃ ওডিন ও ভোলভা, শিল্পীঃ লরেঞ্জ ফ্রোলিচ (১৮৯৫)]] নর্স পুরাণ হচ্ছে উত্তর জার্মানিয় মানুষের পৌরণিক সংকলন যা নর্স পৌত্তলিকতা থেকে উদ্ভূত এবং স্ক্যান্ডিনেভিয়ার খ্রিস্টানিকরণের পরও অব্যাহত ছিল এবং আধুনিক যুগের স্ক্যান্ডিনেভিয়ার লোককাহিনীর মধ্যে বিদ্যমান। জার্মানিয় পুরাণের সর্ব উত্তরদিকের প্রসার, নর্স পুরাণ বিভিন্ন দৈত্য, দেবতা, এবং নায়কে সন্নিহিত যা পৌত্তলিক সময়ের আগে ও পরে বিভিন্ন উৎস হতে উদ্ভূত, যার মধ্যে মধ্যযুগীয় পান্ডুলিপি, প্রত্নতাত্ত্বিক উপস্থাপনা, এবং লোক-ঐতিহ্য বিদ্যমান।
মূল গ্রন্থে অনেক দেবতার উল্লেখ করা হয়েছে যেমন হাতুড়ি-ধারী, মানবতা-সুরক্ষকর্তা বজ্র দেবতা থর, যে নিরলসভাবে তার শত্রুদের সাথে যুদ্ধে লিপ্ত; একচক্ষুবিশিষ্ট, কাক কাঁধে দেবতা ওডিন, যে চাতুর্যভাবে সারা বিশ্বব্যাপী জ্ঞানের অন্বেষণ করে এবং মানবজাতিকে রুনিক বর্ণমালা দান করেছে; সুন্দর,যাদুবিদ্যা পারদর্শী, পালকের আলখাল্লা পরিহিত দেবী ফ্রাইয়া যে যুদ্ধে গমন করে নিহতদের মাঝখান থেকে পছন্দ করার জন্য; প্রতিহিংসাপরায়ণ, স্কিইং দেবী স্কাদী, যিনি সুমদ্রতটে শীতের পাহাড়ের নেকড়ে ডাক পছন্দ করেন; শক্তিশালী দেবতা এনজোর্ড যিনি সাগর ও আগুন উভয়কেই শান্ত করতে পারেন এবং জমি ও সম্পদ দান করেন; দেবতা ফ্রেই, যার আবহাওয়া এবং কৃষির সাথে সম্পৃক্ততা মানবজাতির জন্য শান্তি ও আনন্দ বয়ে আনে; দেবী ইদুনা, যিনি আপেল রক্ষা করেন যা চিরযৌবন দান করে; রহস্যময় দেবতা হাইমডাল, যার নয়টি মা থেকে জন্ম হয়েছে, ঘাসের গজানো শুনতে পারেন, সোনার দাঁত আছে,  এবং একটি আলোড়ন সৃষ্টিকারী শিঙা বহন করেন; এবং যোটান লোকি, যে দেবী ফ্রিগের সুন্দর পুত্র বালডরের মৃত্যুর কুটচাল দ্বারা দেবতাদের দুর্ভাগ্য বয়ে আনেন; এবং আরও বিভিন্ন দেব ও দেবী।
রক্ষা পাওয়া অধিকাংশ পৌরাণিক কাহিনী, দেবতাদের অবস্থা এবং তাদের পারস্পরিক আদান প্রদানকে কেন্দ্র করে আবর্তিত হয়েছে যা তারা অন্যান্য প্রাণীদের সাথে করে থাকে, যেমন মানবজাতি ও যোটনার, অন্যান্য সত্তা যা তাদের বন্ধু, প্রিয়তমা, শত্রু বা দেবতাদের পরিবারের সদস্যরা। নর্স পৌরানিক মহাবিশ্ব নয়টি পৃথিবী নিয়ে গঠিত যার কেন্দ্রদেশে একটি কেন্দ্রীয় মহাজাগতিক গাছ,ইগড্রাসিল, অবস্থিত। সময়ের একক এবং বিশ্বতত্ত্বের উপাদান সমূহকে বিভিন্ন দেবতা বা প্রাণী দ্বারা প্রকাশ করা হয়। একটি সৃষ্টিতত্ত্ব পুরাণের বিভিন্ন কাঠামোয় স্মরণ করা হয়,যেখানে বিশ্ব আদিম প্রাণী ইমির এর মাংস থেকে তৈরি করা হয়ছে, এবং প্রথম দুইজন মানুষ হচ্ছে আস্ক ও এম্ব্ল্যা। ভবিষ্যদ্বাণী করা হয়ছে যে এই বিশ্বগুলো পুনর্জন্ম লাভ করবে রাগনারক এর ঘটনার পর, যেখানে দেবতা ও তাদের শত্রুদের মধ্যে ভয়াবহ যুদ্ধ সংঘটিত হয়, এবং বিশ্বগুলোকে আগুনে গ্রাস করে, শুধুমাত্র নতুনভাবে পুনর্জন্ম ঘটার আগে। সেখানে জীবিত দেবতাদের দেখা হবে, এবং জমি সবুজ ও উর্বর হবে, এবং দুইজন মানুষ বিশ্বকে পুনরায় জনপূর্ণ করবে।
১৭শ শতাব্দী থেকে নর্স পুরাণ বিভিন্ন পণ্ডিতদের আলোচনার বিষয়বস্তু হয়ে দাঁড়িয়েছে, যখন মূল গ্রন্থ ইউরোপের বুদ্ধিবৃত্তিক বৃত্তের নজরে আনা হয়। তুলনামূলক পুরাণ ও ঐতিহাসিক ভাষাবিজ্ঞানের উপায় দ্বারা,পণ্ডিতরা আবিষ্কার করেন যে জার্মানিয় পুরাণ প্রোটো-ইন্দো-ইউরোপীয় ধর্ম পর্যন্ত পৌঁছে গেছে। আধুনিক সময়ে, রোমান্টিক ভাইকিং রেনেসাঁ এই বিষয়ের পুনর্জাগরন ঘটিয়েছে, এবং আধুনিক জনপ্রিয় সংস্কৃতির বিভিন্ন জায়গায় নর্স পুরাণের উল্লেখ পাওয়া যায়। জার্মানিয় নতুন পৌত্তলিকদের মধ্যে ধর্মীয় প্রসঙ্গে ব্যবহারের কারণে এই পুরাণের আরও প্রচলন লাভ ঘটেছে।
উৎস সমূহ
প্রোস এড্ডা রচিত হয়েছিল স্কাল্ডিক কবিতার গদ্যরচনার সারগ্রন্থ হিসেবে —ঐতিহ্যবাহী নর্স কবিতা যা স্কাল্ডদের(কবি) দ্বারা রচিত হত। মুলত মুখে মুখে রচিত এবং প্রচলিত হত, স্কাল্ডিক কবিতা অনুপ্রাসধর্মী পদ, আলংকারিক ভাগভঙ্গি এবং বিভিন্ন ছন্দোময় রূপের সদ্ব্যবহার করে। প্রোস এড্ডা  খ্রিস্টানি করনের আগে ও পরের বিভিন্ন স্কাল্ডদের দ্বারা কাজের অনেক উদাহরণ উপস্থাপন করে এবং প্রায়শই পোয়েটিক এড্ডায় প্রাপ্ত বিভিন্ন কবিতার উল্লেখ করে। পোয়েটিক এড্ডা সম্পূর্ণরূপে কবিতা দ্বারা গঠিত, সঙ্গে কিছু গদ্য আখ্যান যোগ করে, এবং এই কবিতা—এড্ডিক কবিতা—অল্প আলংকারিক ভাগভঙ্গির সদ্ব্যবহার করে। স্কাল্ডিক কবিতার তুলনায়, এড্ডিক কবিতা অপেক্ষাকৃত নিরলংকার হয়।
প্রোস এড্ডাতে পাওয়া যায় বিভিন্ন স্তরের ইউহেমেরাইজেসন, একটি প্রক্রিয়া যার মাধ্যমে দেবদেবী ও অতিপ্রাকৃত মানুষকে উপস্থাপন করা হয় আসল, যাদুবিদ্যায় পারদর্শী মানুষ হিসেবে যারা সময়ের সাথে ঈশ্বরত্ব প্রাপ্ত হয়েছে বা খ্রিস্টান পুরাণ দ্বারা শয়তান হিসেবে গণ্য হয়েছে। হাইমস্ক্রিংলা  এর মত গ্রন্থসমূহে ,যা ১৩শ শতাব্দীতে স্নোরী এবং গেস্টা ড্যানোরাম দ্বারা এবং ১২শ শতাব্দীতে স্যাক্সো গ্রামাটিকাস দ্বারা ডেনমার্কে লাতিন ভাষায় রচিত হয়েছিল, বৃহৎ ইউহেমেরাইজেস প্রচেষ্টার ফলাফল।
আরও বহু গ্রন্থে, যেমন সাগা, আরও তথ্য প্রদান করে। সাগা সংকলনে পুরানো নর্স ভাষায় হাজার হাজার কাহিনী আছে যাদের মধ্যে আইসল্যান্ডিক পারিবারিক ইতিহাস (আইসল্যান্ডার্সদের কাহিনী) থেকে শুরু করে দেশান্তর সময়ের কাহিনী (কিংবদন্তি কাহিনী) যাদের মধ্যে ঐতিহাসিক ব্যক্তিত্ব, যেমন আতিলা দ্যা হান, উল্লেখ থাকে। বস্তু এবং স্মারক যেমন রক রুনিস্টোন এবং কেভিনেবি কবচ যা রুনিক শিলালিপি বৈশিষ্ট্যযুক্ত—রুনিক বর্ণমালায় লিখিত যা জার্মানিক আদিবাসী জাতির বর্ণমালা—গুলোতে নর্স পুরাণের বিভিন্ন ব্যক্তি এবং ঘটনার উল্লেখ থাকে।
পৌরাণিক কাহিনী এবং কবিতা যা মধ্যযুগ, ভাইকিং যুগ, অস্তিত্ব ছিল বলে ধারণা করা হয়, ভাইকিং যুগ, দেশান্তর সময়কাল এবং এর আগে অস্তিত্ব ছিল বলে ধারণা করা হয় তার অল্পকিছু মাত্র রক্ষা পেয়েছে। পরবর্তী উৎসসমূহ যা বর্তমান যুগে প্রবেশ করেছে, যেমন মধ্যযুগীয় কবজ যা ব্যবহার করেছিল একজন নরওয়েজিয়ান নারী র্যান্ডহিল ট্রেগ্যাগাস—যে ১৪ শতকে ডাকিনীবিদ্যায় অভিযুক্ত হয়েছিলেন —এবং মন্ত্র যা আইসল্যান্ডিক গ্যাল্ড্রাবোক গ্রিমৌরে (যাদুর বস্তু তৈরি করার উপায় সংবলিত বই) পাওয়া যায় তাতে বিভিন্ন ভাবে নর্স পুরাণের উল্লেখ পাওয়া যায়। অন্যান্য চিহ্ণ, যেমন জায়গার নাম বিভিন্ন দেবতা সম্পর্কে আরও তথ্য প্রদান করে, যেমন তাদের নামে নামংকিত জায়গার অবস্থানের উপর ভিত্তি করে দেবতাদের মধ্যে সম্ভাব্য যোগসূত্র, তাদের স্থানীয় জনপ্রিয়তা, এবং ভূতাত্ত্বিক বৈশিষ্ট্য সঙ্গে যোগসূত্র।
দেবতা এবং অন্যান্য মানুষ
বেঁচে যাওয়া গ্রন্থগুলোতে দেবতা ওডিনকেও অনেকবার উল্লেখ করা হয়েছে। একচক্ষুবিশিষ্ট, নেকড়ে ও কাক পাঁশে, এবং বর্শা হাতে, ওডিন সারা বিশ্বময় জ্ঞানের অন্বেষণ করেন। আত্মত্যাগের উদাহরণ হিসেবে, তিনি রুনিক বর্ণমালার জ্ঞান আরোহণের জন্য মহাজাগতিক গাছ,ইগড্রাসিল, থেকে আত্মহত্যা করেন, যে জ্ঞান পরে তিনি মানুষকে দান করেন, এবং জ্ঞান, কবিতা ও মৃত্যুর সাথে তাকে সম্পর্কিত করা হয়। মৃত্যুর সঙ্গে ওডিনের একটি শক্তিশালী সংশ্লেষ আছে; ওডিনকে ভালহালার শাসনকর্তা হিসেবে দেখানো হয়, যুদ্ধে মৃত অর্ধেককে যেখানে ভ্যালকেরিরা বয়ে নিয়ে যায়।ওডিনের স্ত্রী হচ্ছে শক্তিশালী দেবী ফ্রিগ যে ভবিষ্যৎ দেখতে পারে কিন্তু কাউকে বলে না, এবং যার সাথে তার একটি প্রিয় ছেলে আছে, বালডর। বালডর নিজের মৃত্যু সম্পর্কে একগাথা স্বপ্ন দেখার পর, তার মৃত্যু লোকি ব্যবস্থা করেছিল, এবং মৃত্যুর পর বালডর হেল নামক জায়গায় বসবাস করতে থাকে, যা একই নামের দেবী শাসন করে।
ওডিনকেও মৃত লোকদের থেকে তার অংশের অর্ধেক ভাগ করে নিতে হয় শক্তিশালী দেবী; ফ্রাইয়া এর সাথে।তিনি সুন্দর, ইন্দ্রি়পরায়ণ, একটি পালকের আলখাল্লা পরেন, এবং সিধ (জাদুবিদ্যা) চর্চা করেন। তিনি যুদ্ধে গমন করেন নিহতদের মধ্যথেকে নির্বাচিত করার জন্য যাদের তিনি নিজের পরকাল ক্ষেত্র ফোকভ্যাঙে নিয়ে আসেন। ফ্রাইয়া তার হারিয়ে যাওয়া স্বামী ওড এর জন্য কাঁদেন যাকে তিনি খুঁজতে দূরে কোন স্থানে চলে যান। ফ্রাইয়ার ভাই, দেবতা ফ্রেইকে গন্থসমূহে অনেকবার উল্লেখ করা হেয়েছে, এবং তাকে আবহাওয়া, রাজকীয়তা, মানব যৌনতা এবং কৃষির সাথে সম্পর্কিত করা হয় যা মানবকুলে শান্তি ও আনন্দ বয়ে আনে।সুন্দরী জটুন গের্ডকে একনজর দেখে তার প্রেমে পরে যান এবং তাকে কামনা করেন ও তার প্রেমকে জয় করেন, কিন্তু তার ভবিষ্যৎ দুর্ভাগ্যের মূল্যে। তাদের পিতা হচ্ছেন শক্তিশালী দেবতা এনজোর্ড। এনজোর্ডকে জোরালোভাবে জাহাজ এবং সমুদ্রে ভ্রমণ সঙ্গে যুক্ত করা হয়, এবং তাই সম্পদ ও সমৃদ্ধির সাথেও। ফ্রেইয়া এবং ফ্রেই এর মা হচ্ছেন এনজোর্ডের বোন (উৎস গ্রন্থে তার নাম দেয়া নেই)। যাইহোক, স্কিং এবং শিকারের দেবী স্কাদীর সাথে তার প্রণয় সম্পর্কে আরও তথ্য রয়েছে। তাদের সম্পর্ক অসুখী ছিল কারণ স্কাদী তার প্রিয় পাহাড়গুলো থেকে না পারতো দূরে থাকতে না এনজোর্ড থাওতে পারতো সমুদ্রতীর থেকে। একসাথে, ফ্রেইয়া, ফ্রেই এবং এনজোর্ডকে দেবতাদের একটি অংশ তৈরি করা যা ভানির নামে পরিচিত।যেখানে এইসার এবং ভানির তাদের স্বতন্ত্র পরিচয় বজায় রাখে, তারা একসাথে হয়েছিল এইসার-ভানির যুদ্ধের ফলে।
দেবতাদের বাইরে অন্যান্য সত্তারও উল্লেখ পাওয়া যায়।পরী এবং বামনদের সচরাচর উল্লেখ পাওয়া যায় এবং সংযুক্ত বলে ধারণা করা হয়, কিন্তু তাদের বৈশিষ্ট্যাবলী অস্পষ্ট এবং এই দুটির মধ্যে সম্পর্ক অনির্দিষ্ট।যেখানে পরীদের সুন্দর ও উজ্জ্বল বলে বর্ণনা করা হয়, সেখানে বামনরা পার্থিব নির্মাতা হিসেবে কাজ কর। কিছু সত্তার দলকে যাদের বিভিন্ন ভাবে বর্ণনা করা হয় যেমন যোটনার, থারসার, এবং ট্রোলস (অনেক সময় ইংরেজিতে এদের ব্যাখ্যা করা হয় "দৈত্য" হিসেবে) তাদের বারংবার উল্লেখ পাওয়া যায়। এই সত্তারা দেবতাদের হয় সাহায্য বা বাধা দেয় অথবা তদের মাঝে স্থান গ্রহণ করে নেয়। নর্ন, ডিজির এবং উপর্যুক্ত ভ্যালকেরি দের ঘন ঘন উল্লেখ পাওয়া গেছে।যদিও তাদের কার্যাবলী ও ভূমিকা একে উপরে জড়ানো এবং ভিন্ন হতে পারে ,এইগুলো সব সমষ্টিগত মহিলা সত্তা যা ভাগ্যের সাথে জড়িত।
সৃষ্টিতত্ব
থাম্ব|কেন্দ্রীয় মহাজাগতিক বৃক্ষ ইগড্রাজেল যা  ফ্রেইড্রিক উইলহেইম হেইন (১৮৮৬) দ্বারা অঙ্কিত " দ্যা এশ ইগড্রাজেল" চিত্রতে দেখানো হয়েছে। ডান|থাম্ব|সল (সূর্য), এবং ম্যানি (চাঁদ),যাদের নেকড়ে স্কোল এবং হ্যাঁটি ধাওয়া করছে। যে.সি. ডলম্যান (১৯০৯০ দ্বারা চিত্রনে "দ্যা ওল্ভোস পারসুইং সল অ্যান্ড মানি"। পৃথিবী সমূহের -সর্বমোট নয়টি- সৃষ্টিতত্ব, যেখানে সকল সত্তারা বসবাস করে, একটি কেন্দ্রীয় মহাজাগতিক বৃক্ষকে, ইগড্রাজেলকে, ঘিরে আবর্তিত হয়েছে।দেবতাদের অধিষ্ঠান হচ্ছে স্বর্গীয় আ্যসগার্ডে, যেখানে মানবরা মিডগার্ডে, বিশ্বব্রহ্মান্ডের কেন্দ্রে একটি অঞ্চল,বসবাস করে। দেবতা, মানব এবং যোটনারদের বাহিরে, এই নয় বিশ্বে অন্যান্য সত্তারা বসবাস করে, যেমন পরী এবং বামন। পুরাণে এই বিশ্ব সমূহের মধ্যে যাতায়াত ঘন ঘন বর্ণনা করা হয়েছে, যেখানে দেবতা ও অন্যান্য সত্তারা মানুষদের সাথে সরাসরি যোগাযোগ করে। ইগড্রাসেলে অনেক জীবজন্তু বসবাস করে, যেমন বার্তাবাহক অপমানকারি কাঠবিড়ালি রাতাতস্কর  এবং উচ্চাসনে বসা বাজপাখি ভেডফলনির। গাছটির নিজেরই তিনটি প্রধান মূল আছে, এই মূলগুলোর একটির ভিত্তিতে ত্রয়ী নর্ন বাস করে।  এই ব্রহ্মাণ্ডের উপদানগুলকে বিভিন্ন ব্যক্তিরূপে প্রকাশ করা হয় যেমন সূর্য (সল, একজন দেবী), চাঁদ (মানি, একজন দেবতা),এবং পৃথিবী (জর্ড, একুজন দেবী), এছাড়া সময়ের এককগুলোকেও, যেমন দিন (ডেগ, একজন দেবতা) এবং রাত (নট, একজন যোটান)।
নর্স পুরাণে মৃত্যুপরবর্তী জীবন অনেক জটিল। মৃতরা কাদাময় রাজ্য হেলে যেতে পারে—যেখানে একই নামের এক মহিলা সত্তা রাজত্ব করে, ভ্যালকেরিদের দ্বারা পরিবাহিত হয়ে ওডিনের সামরিক হলঘর ভালহালাতে যেতে পারে,অথবা ফ্রেইয়া দ্বারা নিজের পরকাল ক্ষেত্র ফোকভ্যাঙে বাস করার জন্য নির্বাচিত হতে পারে।  দেবতা র্যান সমুদ্রে মৃতদের দাবী করতে পারেন, এবং দেবী গেফজন মৃত কুমারীদের দাবী করেন। পুরাণে পুনর্জন্মেরও উল্লেখ করা হয়েছে। সময়কে চক্রাকার ও সরলরেখা উভয় দ্বারা বর্ণনা করা হয়েছে, এবং কিছু পণ্ডিত দাবী করেন যে চক্রাকার সময় হচ্ছে পুরাণের সময়ের আসল বিন্যাস। আইসল্যান্ডিয় উৎসে মহাজাগতিক সৃষ্টির অনেক গল্প বলা হয়েছে, এবং কিছু গ্রন্থে র্যাগনারোকের ভবিষ্যৎ ধ্বংস ও পুনর্জন্মের অনেক উল্লেখ করা হয়েছে। [27] ]
মানবজাতি
পোয়েটিক এড্ডার  কবিতা ভলাস্পা এবং প্রোস এড্ডার মতে, প্রথম মানব যুগল হচ্ছে আস্ক ও এম্ব্ল্যা; ত্রয়ী দেবতা জলে ভাসমান একটি কাঠ আবিষ্কার এবং তিনটি উপহাররূপে তাতে জীবন দান করেন।র্যাগনারোকের প্লাবনের পর, এই ঘটনাটি একটি কাঠ থেকে দুইজন মানুষের লড়াই রূপে প্রতিফলিত হয়;লিফ এবংলিফ্থাসির । বলা হয়ে থাকে যে এই দুই মানুষ থেকে নতুন সবুজ পৃথিবী আবার জনপূর্ণ হয়।
নর্স পুরাণে অনেক বীরের লেখা পাওয়া যায় এবং বিভিন্ন গান, কবিতা এবং বর্ণনায় তাদের স্মরণ করা হয়।
জনপ্রিয় সংস্কৃতির উপর প্রভাব
এই সময়ে নর্স পৌরাণিক কথা ও কিংবদন্তীর ব্যাপক প্রকাশের ফলে, নর্স দেবতা ও বীরদের প্রসঙ্গ ইউরোপের বিভিন্ন সাহিত্য সংস্কৃতিতে ছড়িয়ে পরে, বিশেষ করে স্ক্যান্ডিনেভিয়া, জার্মানি, এবং ব্রিটেনে। বিংশ শতাব্দির শেষের দিকে, নর্স পুরাণের প্রসঙ্গ বৈজ্ঞানিক কল্পকাহিনী ও কল্পনামূলক সাহিত্য, রোল প্লেইং ভিডিও গেমস, এবং পরবর্তীতে অন্যান্য সংস্কৃতি যেমন জাপানী অ্যানিমেশনে ছড়িয়ে পরে।
ফ্লোরেন্স ডেভোয়ার্ড
ফ্লোরেন্স জ্যাকুলিন সিলভি ডেভোয়ার্ড (জন্ম ১০ সেপ্টেম্বর ১৯৬৮) অক্টোবর ২০০৬ থেকে জুলাই ২০০৮ সময়কালে উইকিমিডিয়া ফাউন্ডেশন ট্রাস্টি বোর্ডের চেয়ারম্যান ছিলেন।
কর্মজীবন
২০০৮ সালের ৯ মার্চ, ডেভোয়ার্ড মালিনট্রাট পৌরসভার সদস্য নির্বাচিত হন।
ডেভোয়ার্ড ২০০৪ সালের জুন মাসে তিনি উইকিমিডিয়া ফাউন্ডেশনের ট্রাস্টি বোর্ডে যোগ দেন এবং ২০০৬ সালের অক্টোবরে জিমি ওয়েলসের স্থলাভিষিক্ত হয়ে ট্রাস্টি বোর্ডের চেয়ারম্যান হিসেবে নিযুক্ত হন। তিনি ২০০৮ সালের জুলাই মাস থেকে ফাউন্ডেশনের উপদেষ্টা বোর্ডে দায়িত্ব পালন করছেন।
অক্টোবর ২০০৪ সাল থেকে তিনি উইকিমিডিয়া ফ্রান্সের সহ-প্রতিষ্ঠাতা, তিনি ডিসেম্বর ২০১২ পর্যন্ত এর বোর্ডের ভাইস-চেয়ারম্যান ছিলেন।
স্বীকৃতি
২০০৮ সালের ১৬ মে পররাষ্ট্র মন্ত্রণালয় তাকে প্রস্তাবিত ফরাসি ন্যাশনাল অর্ডার অফ মেরিট -এ “চেয়ার অফ এন ইন্টারন্যাশনাল ফাউন্ডেশন” নাইট হিসেবে প্রস্তাব করে।
কাঠ
thumb|320x320px|১৬টি কাঠের নমুনাকাঠ বা কাষ্ঠ একটি জৈব পদার্থ। প্রধানত গাছের মাধ্যমিক(Secondary) জাইলেম (xylem) থেকে উৎপন্ন হয়। কাঠ মূলত গাছের অভ্যন্তরীণ অংশ যা সেলুলোজ, হেমিসেলুলোজ ও পেকটিন দ্বারা গঠিত । জীবন্ত গাছের এই অংশটি মাটি থেকে গাছের পাতা ও অন্যান্য বর্ধনশীল অংশে পানি ও প্রয়োজনীয় পুষ্টি বহন করে সরবরাহ করে। কাঠে লিগনিনের প্রাচুর্য্য থাকায় কাঠ গাছকে দৃঢ়তা প্রদান করে যার ফলে সহজেই গাছের বৃদ্ধি ঘটতে পারে এবং গাছ সোজা হয়ে দাঁড়াতে পারে। তবে সরাসরি গাছ থেকে পাওয়া কাঠ ছাড়াও একই রকম বৈশিষ্ট্য সম্পন্ন অন্যান্য বৃক্ষজাত বস্তু এবং কাঠ, কাঠের চিলতে বা আঁশ থেকে প্রযুক্তিগত উপায়ে পাওয়া বস্তুকেও কাঠ বলা হয়।
যুগ যুগ ধরে মানুষ কাঠকে জ্বালানী হিসেবে ব্যবহার করে আসছে। তাছাড়া ঘরবাড়ি, যন্ত্রপাতি, অস্ত্রশস্ত্র প্রভৃতি তৈরি করার কাজে, জিনিসপত্র প্যাকেটজাত করনে, কাগজশিল্পে কাঠ অনেককাল আগে থেকে ব্যবহৃত হয়ে আসছে। শিল্পকলার ক্ষেত্রে কাঠ একটি জনপ্রিয় মাধ্যম। কার্বন ডেটিং পদ্ধতির মাধ্যমে, এবং কোন কোন প্রজাতির কাঠের ক্ষেত্রে ডেনড্রোক্রনোলজীর মাধ্যমে, কাঠের বয়স নির্ধারণ করা যায় এবং এ থেকে কোন কাষ্ঠনির্মিত বস্তু কবে তৈরি করা হয়েছে তা নির্ধারণ করা যায়। কাঠের ভেতরের চক্রাকার আংটি বা রিং(ring)এর প্রস্থে এবং আইসোটোপীয় প্রাচুর্য্যের বছরওয়ারী পার্থক্য থেকে সেই যুগের বা সময়ের জলবায়ু সম্পর্কে ধারণা পাওয়া যায়
গ্যালারি
thumb|231x231px|কাঠ|left
নিউজিল্যান্ড স্পোর্টস হল অব ফেম
থাম্ব|নিউজিল্যান্ড স্পোর্টস হল অব ফেম নিউজিল্যান্ড স্পোর্টস হল অব ফেম সাংগঠনিকভাবে নিউজিল্যান্ডের সেরা ক্রীড়া তারকাদের ঘোষণা করে। ১৯৯০ সালে নিউজিল্যান্ডের সার্ধ্বশতবার্ষিকী উদযাপনের অংশ হিসেবে উদ্বোধন করা হয়। উদ্বোধনের পর থেকে অদ্যাবধি বিভিন্ন ক্রীড়ায় প্রতিনিধিত্বকারী ১৬০জন খেলোয়াড়কে হল অব ফেমে অন্তর্ভুক্ত করা হয়েছে। প্রতি দ্বিতীয় বৎসরে নিয়মিতভাবে খেলোয়াড়দেরকে অন্তর্ভুক্ত করা হয়।
১৯৯৯ সালের পর থেকে ডুনেডিনের রেলওয়ে স্টেশন বিল্ডিংয়ে এর অবস্থান। ঐখানে নিউজিল্যান্ডের ক্রীড়ায় অসামান্য অবদানকারীদের উল্লেখযোগ্য মুহূর্ত যাদুঘরে তুলে ধরা হয়। এরপূর্বে ওয়েলিংটনে হল অব ফেমটি ছিল। হল অব ফেমের বর্তমান প্রধান নির্বাহী হিসেবে দায়িত্ব পালন করছেন ক্রীড়া লেখক রন পালেনস্কি।
অন্তর্ভুক্ত সদস্য
নিম্নবর্ণিত ব্যক্তি ও দলকে নিউজিল্যান্ড স্পোর্টস হল অব ফেমে অন্তর্ভুক্ত করা হয়েছে:
{|
২০১৩ আফ্রিকা কাপ অব নেশন্স
২০১৩ আফ্রিকা কাপ অব নেশন্স বা অরেঞ্জ আফ্রিকা কাপ অব নেশন্স (2013 Africa Cup of Nations, Orange Africa Cup of Nations) টেলিযোগাযোগ প্রতিষ্ঠান অরেঞ্জের সাথে ব্যবসায়িক চুক্তি সম্পাদনজনিত কারণে ২০১৩ সালের আফ্রিকা কাপ অব নেশন্স ফুটবল প্রতিযোগিতার নামকরণ করা হয়েছে। এটি আফ্রিকা কাপ অব নেশন্সের ২৯তম আসর যা ১৯ জানুয়ারি থেকে ১০ ফেব্রুয়ারি, ২০১৩ তারিখ পর্যন্ত দক্ষিণ আফ্রিকায় অনুষ্ঠিত হচ্ছে। আফ্রিকা মহাদেশে আয়োজিত ফুটবল চ্যাম্পিয়নশীপ পরিচালনার দায়িত্বে রয়েছে আফ্রিকান ফুটবল কনফেডারেশন (ক্যাফ)। নাইজেরিয়া, অ্যাঙ্গোলা, গ্যাবন, বিষুবীয় গিনিকে দরপত্রে হারিয়ে লিবিয়া প্রতিযোগিতাটির স্বাগতিক দেশের মর্যাদা লাভ করে। কিন্তু লিবিয়ার গৃহযুদ্ধ শুরু হওয়ার প্রেক্ষিতে দক্ষিণ আফ্রিকার সাথে তারা সাল অদল-বদল করে। ফলে, ২০১৩ সালের প্রতিযোগিতা দক্ষিণ আফ্রিকায় হচ্ছে এবং ২০১৭ সালে লিবিয়ায় অনুষ্ঠিত হবে। সেপ্টেম্বর, ২০১১ সালে কায়রোতে অনুষ্ঠিত ক্যাফের নির্বাহী পরিষদের সভায় এ সিদ্ধান্ত গৃহীত হয়।
এ বছরের প্রতিযোগিতার বিজয়ী দল নাইজেরিয়া আফ্রিকান ফুটবল কনফেডারেশন (ক্যাফ)-এর প্রতিনিধি হিসেবে ২০১৩ সালে ব্রাজিলে অনুষ্ঠিত ফিফা কনফেডারেশন্স কাপে অংশ নিবে।
স্বাগতিক দেশ
আফ্রিকার পাঁচটি দেশ স্বাগতিক দেশের মর্যাদা লাভের জন্যে দরদাতার ভূমিকায় অবতীর্ণ হয়। তন্মধ্যে দুইটি দেশ যৌথভাবে অংশগ্রহণ করেছিল। দেশগুলো হচ্ছে:-
এছাড়াও নিম্নোক্ত দেশসমূহ নিলাম ডাকে অংশগ্রহণ করেনি:-
যোগ্যতা নির্ধারণ
সর্বমোট ৪৭টি দেশের জাতীয় ফুটবল দল যোগ্যতা নির্ধারণী খেলায় অংশ নেয়। প্রতিযোগিতার স্বাগতিক দেশরূপে দক্ষিণ আফ্রিকা জাতীয় ফুটবল দল স্বয়ংক্রিয়ভাবে উত্তীর্ণ হয়। লিবিয়ায় গৃহযুদ্ধের কারণে স্বাগতিক দেশ হতে পারেনি। অনেকগুলো দল প্রতিযোগিতার মূল পর্বে পুনরায় ফিরে আসে। চার বছর যাবৎ অনুপস্থিতির পর দক্ষিণ আফ্রিকা খেলে। ইথিওপিয়া ১৯৮২ সালের পর যোগ্যতা লাভ করে। নাইজেরিয়া, গণপ্রজাতন্ত্রী কঙ্গো, টোগো, আলজেরিয়া ২০১২ সালে না খেললেও এবার খেলে। ক্যাপভার্দে দলও অংশ নেয়। গতবারের যৌথ স্বাগতিক দেশ - গ্যাবন এবং বিষুবীয় গিনি, লিবিয়া, সেনেগাল, সুদান, গিনি, বতসোয়ানা প্রতিযোগিতায় অংশ নিতে ব্যর্থ হয়। দক্ষিণ সুদান ক্যাফের সদস্য না হওয়ায় অংশগ্রহণের সুযোগ পায়নি।
মেদিনী চৌধুরী
কর্মজীবন
মেদিনী চৌধুরী শিলংয়ের অসম সচিবালয়ে কর্মজীবন আরম্ভ করেন। পরবর্তী সময়ে তিনি অসমীয়া, নতুন অসমীয়া, দৈনিক শান্তিদূত ইত্যাদি খবরের কাগজে পাঁচ বৎসরের জন্য সম্পাদনা বিভাগে কার্য করেন। তিনি কিছুদিন সূত্রাধার আলোচনী পত্রিকা সম্পাদনা করেন। ১৯৬৫ সনে তিনি সরকারী চাকুরিতে পুনরায় যোগদান করেন ও ই.এইচ.সি রুপে দায়িত্ব পালন করেন।
পুরস্কার
মেদিনী চৌধুরী তাত নদী আছিল নামক উপন্যাসের জন্য ১৯৭৯ সনে অসম প্রকাশন পরিষদ পুরস্কার ও বিপন্ন সময় নামক উপন্যাসের জন্য ১৯৯৯ সনে সাহিত্য অকাদেমি পুরস্কার লাভ করেন।
আয়লা (চলচ্চিত্র)
আয়লা (Ayla) হচ্ছে ২০১৭ সালে নির্মিত, চান উল্‌কায় (Can Ulkay) পরিচালিত একটি তুর্কি চলচ্চিত্র। ৯০তম অ্যাকাডেমি পুরস্কারে শ্রেষ্ঠ বিদেশি ভাষার চলচ্চিত্র বিভাগে মনোনয়নপ্রত্যাশী হিসেবে তুরস্ক থেকে এই ছায়াছবিটি জমা দেওয়া হয়; তবে তা চূড়ান্ত তালিকার জন্য নির্বাচিত হয়নি।
পটভূমি
১৯৫০ সালে উত্তর কোরিয়া যখন দক্ষিণ কোরিয়ায় আক্রমণ করে, তখন জাতিসংঘের আহবানে সাড়া দিয়ে তুরস্ক সেখানে তাদের একটি সৈন্যদল পাঠায়। ঐ সৈন্যদলের এক সৈনিক, সার্জেন্ট সুলেইমান, এক কন্যাশিশুকে খুঁজে পান, যার বাবা-মা রাতের বেলা রণাঙ্গনে নিহত হয়।
ঠাণ্ডায় জমে মৃতপ্রায় ঐ বাচ্চা মেয়েটিকে প্রাণে বাঁচায় সুলেইমান; আর তার ডাকনাম দেয় আয়লা, কেননা সে মেয়েটিকে চাঁদের আলোতে খুঁজে পেয়েছিল (তুর্কি ভাষায়, আয়লা/আইলা নাম দ্বারা চাঁদের চারপাশের আলোর বলয় বা আলোকচ্ছটা বোঝায়)। দু'জনের মাঝে ভাষাগত ব্যবধান থাকা স্বত্বেও তাদের মধ্যে একটি বন্ধন গড়ে ওঠে, কিন্তু তা ছিন্ন হয়ে যায় যখন সুলেইমানের দেশে ফিরে যাওয়ার সময় হয়।
কুশীলব
সুলেইমান (বৃদ্ধ) - চেতিন তেকিন্দর (Çetin Tekindor)
সুলেইমান (যুবক) - ইসমাইল হাচোলু (İsmail Hacıoğlu)
আয়লা (প্রাপ্তবয়স্ক) - লি কিয়ুং জিন (Lee Kyung-jin)
আয়লা (শিশু) - কিম সিওল (Kim Seol)
নুরান - দামলা সোনমেয (Damla Sönmez)
লেফটেন্যান্ট মেসুত - মুরাত ইলদিরিম (Murat Yıldırım)
মেজর জেনারেল কোল্টার - এরিক রবার্টস (Eric Roberts)
নির্মাণ
১৯৫০ সালে শুরু হওয়া কোরীয় যুদ্ধ চলাকালে সংঘটিত একটি বাস্তব ঘটনা অবলম্বনে নির্মিত এই ছবিটির চলচ্চিত্রায়ণ শুরু হয় ২০১৬ সালে।
কিম ইউন-জা এবং সুলেইমান দিলবির্‌লি এর জীবনের সত্য ঘটনা অবলম্বনে নির্মিত হয়েছে আয়লা। বাস্তব জীবনে তাদের পুনর্মিলন নিয়ে মুন্‌হা ব্রডকাস্টিং করপোরেশন এর কোর আয়লা নামক একটি তথ্যচিত্র-ও রয়েছে। ২০১৬ সালে দক্ষিণ কোরিয়ায় অনুষ্ঠিত কুশীলব নির্বাচন প্রক্রিয়ার মাধ্যমে, শিশুশিল্পী কিম সিওল, যে এর আগে দক্ষিণ কোরিয়া'র জনপ্রিয় টেলিভিশন সিরিজ রিপ্লাই ১৯৮৮ (응답하라) জিন-জু এর ভূমিকায় অভিনয় করেছিল, তাকে শিশু আয়লার ভূমিকায় অভিনয়ের জন্য বেছে নেওয়া হয়। শিশু আয়লা'র মায়ের ভূমিকায় অভিনয় করেন অভিনেত্রী কো ইউন-মিন।
শব্দার্থের দ্ব্যর্থকতা নিরসন
শব্দার্থের দ্ব্যর্থকতা নিরসন বলতে কোনও বাক্যে বা কোনও ভাষিক প্রতিবেশে কোনও শব্দের কোন্‌ অর্থটি বোঝানো হয়েছে, সেটি নির্ণয় করার প্রক্রিয়াকে বোঝায়। মানব মস্তিষ্কে ভাষার প্রক্রিয়াজাতকরণ ও সংজ্ঞানের ক্ষেত্রে এই প্রক্রিয়াটি অবচেতনভাবে ও স্বয়ংক্রিয়ভাবে ঘটে থাকে, তবে মানুষের কথ্য যেকোনও স্বাভাবিক ভাষাতেই বহু-অর্থকতা ব্যাপকভাবে বিদ্যমান, তাই যখন বহু-অর্থকতা তথা দ্ব্যর্থকতার কারণে ভাষিক যোগাযোগে অস্পষ্টতার সৃষ্টি হয়, তখন এই প্রক্রিয়াটির ব্যাপারে মানুষ সচেতন ও মনোযোগী হয়ে ওঠে। শব্দার্থের দ্ব্যর্থকতা নিরসন পরিগণনামূলক ভাষাবিজ্ঞানের একটি উন্মুক্ত সমস্যা যা পরিগণক-সংশ্লিষ্ট লিখন যেমন অধিবাচন, অনুসন্ধান ইঞ্জিনের ফলাফলের প্রাসঙ্গিকতার উন্নতিসাধন, পূর্বগনির্দেশ মীমাংসা (Anaphora resolution), অর্থসঙ্গতি (Coherence) ও উপপত্তি (Inference), ইত্যাদির উপর প্রভাব ফেলে।
বর্তমান কলনবিধি বা অ্যালগোরিদমগুলির সঠিকতা কতটুকু, তা নির্ণয় করা কঠিন। ইংরেজি ভাষার ক্ষেত্রে শব্দার্থের মোটা-দানা স্তরে (Coarse-grained level) অর্থাৎ সমলেখ (homograph) স্তরে সঠিকতা নিয়মিত ৯০%-এর বেশি হয় (২০০৯ সালের তথ্য অনুযায়ী)। এমনকি কিছু নির্দিষ্ট সমলেখের উপরে প্রযুক্ত কিছু পদ্ধতির সঠিকতা ৯৬%-এরও বেশি হতে পারে। অন্যদিকে শব্দার্থের তথাকথিত "মিহি দানা স্তরে" অর্থাৎ সূক্ষ্ম অর্থবিভেদের ক্ষেত্রে সর্বোচ্চ সঠিকতা ৫৯% থেকে ৬৯% (সেম-ইভ্যাল২০০৭ ও সেন্স-ইভ্যাল-২)
কুমারচন্দ্র
কুমারচন্দ্র অষ্টম-নবম শতাব্দীর একজন ভারতীয় বৌদ্ধ পণ্ডিত ছিলেন।
রচনা
কুমারচন্দ্র বিক্রমপুরী বৌদ্ধবিহারে রত্নাবলী নামক কৃষ্ণযমারীতন্ত্রের টীকাভাষ্য রচনা করেন, যা পরবর্তীকালে লীলাবজ্র তিব্বতী ভাষায় অনুবাদ করেন। এছাড়া তিনি তিনটি তান্ত্রিক পঞ্জিকাও রচনা করেছিলেন।
পরেশ রাওয়াল
ব্যক্তিগত জীবন
পরেশ রাওয়াল ভারতের মুম্বাইতে জন্মগ্রহণ করেন। এবং এনএম কলেজে পড়াশোনা করেন। তিনি ১৯৭৯ সালের মিস ইন্ডিয়া খেতাব জয়ী ও অভিনেত্রী স্বরূপ সম্পৎকে বিয়ে করেন। এবং তাদের দুজন ছেলে আছে।
অভিনয়
শ্রী রাওয়াল তার অভিনয় জীবন শুরু করেন ১৯৮৪ খ্রিস্টাব্দে। তখন তিনি হোলি নামক ছবিতে পার্শচরিত্রে প্রথম অভিনয় করেন। তার পর ১৯৮৬ তে নাম ছবিতে তার অভিনয়শক্তি সবার সামনে প্রকাশ পায়। তিনি ১৯৮০-১৯৯০ সালের মধ্যেই একশতাধিক সিনেমাতে খলনায়কের ভূমিকায় অভিনয় করে ফেলেন। তার মধ্যে কব্জা, দৌড়, কিং আঙ্কল, বাজী, রাম লখন ইত্যাদি উল্লেখযোগ্য।
তিনি আন্দাজ আপনা আপনা চলচ্চিত্রে প্রথম ডবল রোল করেন। এরপর পরিচালক প্রিয়দর্শনের চলচ্চিত্রে বিভিন্ন ভূমিকায় হাস্যরসাত্মক অভিনয় করে ভারত জোড়া খ্যাতি পান। তার অভিনীত অন্যান্য ছবিগুলির মধ্যে ফান্টুস, ক্রান্তিবীর, হেরা ফেরি, ফির হেরা ফেরি, গরম মসালা, ভাগম ভাগ, মালামাল উইকলি, হাঙ্গামা ইত্যাদি উল্লেখযোগ্য।
রাজনীতি
পরেশ রাওয়াল ভারতীয় জনতা পার্টি থেকে গুজরাতের আহমেদাবাদ পুর্ব থেকে তিনি বর্তমান সংসদ সদস্য।
ফিলিপ এ শার্প
ফিলিপ অ্যালেন শার্প একজন মার্কিন জিনবিজ্ঞানী এবং আণবিক জীববিজ্ঞানী। তিনি ১৯৯৩ সালে চিকিৎসাবিজ্ঞানে নোবেল পুরস্কার লাভ করেন।
জীবনী
শার্প কেন্টাকিতে জন্মগ্রহণ করেন। তিনি ইউনিয়ন কলেজে রসায়ন ও গণিতে পড়াশোনা করেন। তিনি ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে ১৯৬৯ সালে রসায়নে পিএইচডি ডিগ্রি অর্জন করেন। পিএইচডি অর্জনের পর ১৯৭১ সাল পর্যন্ত ক্যালিফোর্নিয়া ইনস্টিটিউট অফ টেকনোলজি তে কাজ করেন। তিনি ১৯৯১ থেকে ১৯৯৯ পর্যন্ত ম্যাসাচুসেট্‌স ইনস্টিটিউট অফ টেকনোলজির জীববিজ্ঞানের চেয়ারম্যান ছিলেন।
বাংলাদেশ মুক্ত শ্রমিক ফেডারেশন
বাংলাদেশ মুক্ত শ্রমিক ফেডারেশন হল বাংলাদেশের একটি ট্রেড ইউনিয়ন ফেডারেশন। এটি ইন্টারন্যাশনাল ট্রেড ইউনিয়ন কনফেডারেশনের সাথে যুক্ত।
অক্ষয় ভেঙ্কটেশ
অক্ষয় ভেঙ্কটেশ (ইংরেজি: Akshay Venkatesh) একজন ভারতীয় অস্ট্রেলীয় গণিতবিদ। তার গবেষণা স্বার্থ গণনা ক্ষেত্রের মধ্যে আছে, অটোমোরফিক ফর্ম এবং সংখ্যা তত্ত্ব সমীকরণগত সমস্যাবিশেষ প্রতিনিধিত্ব তত্ত্ব, স্থানীয়ভাবে সমান্ত্রিক স্থান এবং এরগোডিক (ergodic) তত্ত্ব। তিনি আন্তর্জাতিক গণিত অলিম্পিয়াড ও আন্তর্জাতিক পদার্থবিজ্ঞান অলিম্পিয়াড যা তিনি ১২ বছর বয়সে করেছেন, উভয় ক্ষেত্রেই পদক জয়ী একমাত্র অস্ট্রেলীয়।
জীবনী
ভেঙ্কটেশ ১৯৯৩ সালে ২৪তম আন্তর্জাতিক পদার্থবিজ্ঞান অলিম্পিয়াড এ ব্রোঞ্জ পদক লাভ করেন। ১৯৯৪ সালে ৬ষ্ঠ এশিয়া প্যাসিফিক গণিত অলিম্পিয়াডে রৌপ্য পদক এবং আন্তর্জাতিক গণিত অলিম্পিয়াড এ ব্রোঞ্জ পদক লাভ করেন। তিনি প্রিন্সটন বিশ্ববিদ্যালয় থেকে ২০০২ সালে পিএইচডি ডিগ্রি লাভ করেন। তার পিএইচডি উপদেষ্টা ছিলেন পিটার ক্লাইভ সারনাক। ২০০৮ সালে তিনি স্ট্যানফোর্ড বিশ্ববিদ্যালয় এ অধ্যাপক হিসেবে যোগদান করেন।
কুকুরচিতা
কুকুরচিতা বা মেন্দা বা চাপাইত্তা (soft bollygum বা bolly beech বা Bollywood বা bollygum বা brown bollygum বা brown Bollywood বা sycamore বা brown beech) দ্বিপদ নাম Litsea glutinosa, হচ্ছে বৃষ্টিবন অঞ্চলের Lauraceae বা লরেল পরিবারের গাছ। এর পাতা, ফল ও বাকল সুগন্ধি। এই গাছটির অন্যান্য বাংলা নাম হচ্ছে, কারজুকি, রতন, খারাজুরা, ফটেক্কা, পেপলটি, পেপুলটি, কাজলী পাতা ইত্যাদি।
শারজাহ মসজিদ
শারজাহ মসজিদ (مَسْجِد ٱلشَّارقة), সংযুক্ত আরব আমিরাতের শারজাহের আমিরাতের বৃহত্তম মসজিদ।
ইতিহাস
থাম্ব| [[আরবি ভাষা|আরবি ফলকে মসজিদের নাম ও উদ্বোধনের তারিখ দেখাচ্ছে ]] ২০১৪ সালে প্রায় ৩০০ মিলিয়ন দিরহাম নিয়ে নির্মাণ কাজ শুরু হয়। এটি ২০১৯ সালের ১০ই মে শারজাহের শাসক শায়খ সুলতান বিন মুহাম্মদ আল-কাসিমি উদ্বোধন করেন।
এই অনুষ্ঠানের স্মরণে সংযুক্ত আরব আমিরাতের কেন্দ্রীয় ব্যাংক কর্তৃক শারজাহ ইসলামিক ব্যাংকের নকশায়, কুরআনের আয়াত লিখিত এক স্বর্ণ ও একটি রৌপ্য প্রকাশ করে।
ভূগোল, মাত্রা এবং পরিসংখ্যান
এটি আমিরাত সড়ক এবং মালেহা সড়কের সংযোগস্থলে তায়ে অঞ্চলে অবস্থিত। মসজিদ, এর বাগান এবং সকল সুবিধা নিয়ে মোট ২,০০,০০০ বর্গফুট (১৯০,০০০ বর্গমিটার) এলাকা জুড়ে এটি নির্মিত। দেশের পূর্বের বৃহত্তম কিং ফয়সাল মসজিদ ১০,০০০ - ১২,০০০ বর্গমিটার (১১০,০০০-১৩০,০০০ বর্গফুট)  তুলনায় এটি বড় মসজিদ। শারজাহ মসজিদটি অমুসলিম দর্শনার্থীদের জন্য উন্মুক্ত। মসজিদটিতে একটি বিশাল গন্থাগার রয়েছে যেখানে অনেকগুলি ইসলামিক কর্মের আসল বই রয়েছে। মসজিদ প্রাঙ্গণে অনেকগুলো গাড়ি রাখার ব্যবস্থা রয়েছে, এতে ২,২০০ টিরও বেশি কার ও বাস রাখা যায়। মসজিদ প্রাঙ্গণের চারপাশে দর্শনার্থীদের ঘোরাঘুরি করার জন্য একটি রাবার রেললাইন মসজিদটির চতুর্দিকে রয়েছে। এটিতে একটি স্মরণিক দোকান, জাদুঘর এবং ঝর্ণা রয়েছে। এটিতে দুটি ওযুখানা এবং প্রবীণদের জন্য ১০০ টি হুইলচেয়ার রয়েছে।
মসজিদের ভিতরে ৫,০০০ জনসহ মোট ২৫,০০০ জন নামাজ পড়তে পারে, যারমধ্যে ৬১০ জন মহিলা অংশগ্রহণ করতে পারে। সামনের হল এবং পাশের লবিগুলিগুলোতে ৬,০০০ জনেরও বেশি এবং বহিরঙ্গনে ১৩,৫০০ জন নামাজ পড়তে পাড়ে।
ক্রিস্টিয়ান ব্যাকার
ক্রিস্টিয়ান ভেরেনা ব্যাকার (জন্ম: ১৩ ডিসেম্বর ১৯৬৫ হামবুর্গ) একজন শিল্প ব্যবসায়ী,  টেলিভিশন উপস্থাপক, টেলিভিশন সাংবাদিক ও লেখক। তিনি পাকিস্তানের প্রধানমন্ত্রী ইমরান খান দ্বারা অনুপ্রাণিত হয়ে ইসলাম গ্রহণ করেন।
কর্মজীবন
১৫ বছর বয়সে, ব্যাকার এক বছরের জন্য এক্সচেঞ্জের ছাত্র হিসাবে মার্কিন যুক্তরাষ্ট্রে যান।
১৯৮৭ থেকে ১৯৮৯ সালে বেসরকারী রেডিও স্টেশন রেডিও হামবুর্গে কাজ করেছেন।
১৯৯৮ সালে তিনি তৎকালীন ইউরোপেরর একমাত্র ইংরেজি ভাষার টিভি চ্যানেল, এমটিভি ইউরোপে কাজ করার জন্য লন্ডনে চলে আসেন ।এমটিভিতে প্রথম জার্মান এবং ভিডিও জকি ছিলেন তিনি, তার উপস্থাপিত প্রোগ্রামগুলির মধ্যে হল দ্য কোকা-কোলা রিপোর্ট, দ্য ইউরোপীয় শীর্ষ ২০ এবং এওক অন দ্য ওয়াইল্ড সাইড । ১৯৯৬ সাল পর্যন্ত এমটিভিতে কাজ করেন। এমটিভি ইউরোপে থাকাকালীন, তিনি ১৯৯৩-৯৫ সাল থেকে জার্মান টিভি চ্যানেল আরটিএল ২-তে যুব প্রোগ্রাম ব্র্যাভো টিভি তৈরি এবং পরিচালনা করেছেন
১৯৯৬ থেকে ১৯৯৯ সাল পর্যন্ত তিনি এনবিসি ইউরোপে দৈনিক সাংস্কৃতিক অনুষ্ঠান উপস্থাপন করেছিলেন।
২০০০ থেকে ২০০৯ পর্যন্ত, ব্যাকার টিভি উপস্থাপনার পাশাপাশি ভয়েসওভারের কাজও করেন।২০০৫ সালে তিনি আমিরাত এয়ারলাইন্সের হয়ে ইন-ফ্লাইট মিউজিক শো উপস্থাপন করেছিলেন।
ব্যক্তিগত জীবন
১৯৯২ সালে, ব্যাকার প্রাক্তন পাকিস্তানি ক্রিকেটার এবং ভবিষ্যতের প্রধানমন্ত্রী ইমরান খানের সাথে সম্পর্ক ছিলো। ইসলাম সম্পর্কে তাকে বই দিয়েছিলেন এবং পাকিস্তানে তাঁর সাথে ভ্রমণে যান। ১৯৯৫ সালে তিনি প্রোটেস্ট্যান্টিজম থেকে  ইসলাম গ্রহণ করেছিলেন। তিন বছর পর সম্পর্কের অবসান ঘটে।
১৪ ই এপ্রিল ২০০৬ এ তিনি মরোক্কোর টেলিভিশন সাংবাদিক রচিদ জাফরকে বিয়ে করেছিলেন। পরে তিনি এবং জাফর বিবাহ বিচ্ছেদ হন। ব্যাকার লন্ডনে থাকেন এবং একটি সূক্ষ্ম শিল্প পরামর্শদাতা হিসাবে কাজ করেন।
কল্যাণপুর-প্রমোদনগর বিধানসভা কেন্দ্র
কল্যাণপুর-প্রমোদনগর বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত।  এই বিধানসভা কেন্দ্রটি ২০০৩ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (দুই বার)।
ভোটার পরিসংখ্যান
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪২,১৯৫ জন, যার মধ্যে পুরুষ ভোটার ২১,৪৭০ জন এবং নারী ভোটার ২০,৭২৫ জন। কল্যাণপুর-প্রমোদনগর বিধানসভা কেন্দ্রে ২০১৮ ভোটার লিঙ্গানুপাত ৯৬৫। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৯,১৭২ জন যার মধ্যে পুরুষ ভোটার ১৯,৯৩২ জন এবং নারী ভোটার ১৯,২৪০ জন।
বাংলাদেশের বীমা উন্নয়ন ও নিয়ন্ত্রণ কর্তৃপক্ষ
বাংলাদেশের বীমা উন্নয়ন ও নিয়ন্ত্রণ কর্তৃপক্ষ হল বাংলাদেশের বীমা খাতের নিয়ন্ত্রণ ও উন্নয়নের জন্য প্রতিষ্ঠিত একটি সরকারী সংস্থা।
ইতিহাস
২০১০ সালের ৩ মার্চ বাংলাদেশের সংসদ বীমা শিল্পের জন্য নিয়ন্ত্রণমূলক কাঠামো আরও জোরদার করার জন্য দুটি বীমা আইন পাস করে।
সাংগঠনিক কাঠামো
বাংলাদেশের বীমা উন্নয়ন ও নিয়ন্ত্রণ কর্তৃপক্ষ একজন চেয়ারম্যান ও দুইজন সদস্য দ্বারা পরিচালিত:
তিরো দেল পিচন
তিরো দেল পিচন (ইংরেজিতে "পিজিয়ন হিট"), যা ক্যাম্পো দেল রেটিরো ( রেটিরো ), ক্যাম্পো দে লা রানা ("ব্যাঙের মাঠ"), বা ক্যাম্পো দে এস্ট্রাদা ("রাস্তার পাশের মাঠ") নামেও পরিচিত ছিল, হলো ১৯০১ এবং ১৯০২ এর মধ্যে রিয়াল মাদ্রিদের প্রথম স্টেডিয়াম /মাঠ, যা তারা একটি ক্লাব হওয়ার আগে ব্যবহার করতো। তারা তখন অফিসিয়াল ক্লাব ছিল না, এই মাঠে বন্ধুত্বপূর্ণ খেলা খেলত।
এই স্টেডিয়ামের প্রধান দল ছিল অ্যাটলেটিকো মাদ্রিদ। ১৯১৩ থেকে ১৯২৩ সাল পর্যন্ত ক্যাম্পো ডি ও'ডোনেলে যাওয়ার আগে তারা ১৯০২ এবং ১৯১৩ এর মধ্যে এই মাঠটি ব্যবহার করতো অ্যাটলেটিকো মাদ্রিদের ক্যাম্পো দে ও'দোনেলের নাম ১০ বছর ধরে রিয়াল মাদ্রিদের ক্যাম্পো ডি ও'ডোনেলের মতোই ছিল কারণ তাদের অবস্থানগুলো একে অপরের খুব কাছাকাছি ছিল, ক্যালে ডি ও'ডোনেল এর ২০০ মিটারেরও কম দূরত্বে।
তিরো দেল পিচন তিনটি স্পেনীয় কাপের ফাইনাল আয়োজন করেছিল:
১৯০৪, ১৯০৫ এবং ১৯১০।
সিডনি বিশ্ববিদ্যালয়
সিডনি বিশ্ববিদ্যালয় ষোলটি অনুষদ এবং স্কুল নিয়ে সংগঠিত। এখানে স্নাতক, স্নাতকোত্তর এবং ডক্টরাল ডিগ্রি অর্জন করার সুযোগ রয়েছে। বিশ্ববিদ্যালয়টি প্রায়ই অস্ট্রেলিয়া এবং ওশেনিয়ার সেরা বিশ্ববিদ্যালয়গুলির মধ্যে স্থান করে নেয়। ২০১২ সালে বিশ্ববিদ্যালয়ের বিশ্বব্যাপী র‍্যাংকিংয়ে এটি ৩৯ তম স্থানে ছিল। একই বছরে অর্থাৎ ২০১২ সালে কিউএস বিশ্ব বিশ্ববিদ্যালয় র‌্যাঙ্কিংয়ে এটি অস্ট্রেলিয়ায় সেরা তৃতীয়ের স্থান অধিকার করে যেখানে অস্ট্রেলিয়ান জাতীয় বিশ্ববিদ্যালয় ছিলো ২৪ তম এবং মেলবোর্ন বিশ্ববিদ্যালয় ছিলো ৩৬ তম।
নাগবোধি
নাগবোধি একজন ভারতীয় বৌদ্ধ তান্ত্রিক আচার্য ছিলেন।
পরিচয়
বৌদ্ধ তান্ত্রিক আচার্য নাগবোধির বাসস্থান ছিল বরেন্দ্রভূমির অন্তর্গত শিবসের গ্রামে। তিনি রসায়ানাচার্য নাগার্জুনের রসায়ন ও ধাতু গবেষণায় সহায়ক ছিলেন। তিনি যমারিসিদ্ধচক্রসাধন নামক গ্রন্থ রচনা করেছিলেন। ব্স্তান-'গ্যুর গ্রন্থসঙ্কলনে তার লেখা তেরোটি তান্ত্রিক গ্রন্থের উল্লেখ রয়েছে।
জেড স্কয়ার মল, কানপুর
জেড স্কয়ার মল হল ভারতের কানপুর শহরের একটি শপিং মল কাম বিনোদন কমপ্লেক্স। মলটি কানপুর শহরের মাঝখানে পাঁচ একর জায়গা জুড়ে ৯০০,০০০ বর্গফুট নিয়ে বিস্তৃত। বিল্ট-আপ এলাকা এবং ১৫০ টিরও বেশি জাতীয় ও আন্তর্জাতিক মার্কার উপস্থিতি এখানে রয়েছে। একটি স্বনামধন্য ভ্রমণ এজেন্সি হ্যালোট্রাভেল মলটিকে ভারতের সপ্তম বৃহত্তম মল হিসাবে স্থান দেওয়া হয়েছে। এটি ট্রিপোটো এবং ট্রাভেলজি দ্বারা ভারতের ষষ্ঠ বৃহত্তম মল। মলটি স্বনামধন্য জেডএজেড ট্যানারস গ্রুপের মালিকানাধীন যার জাজমাউ, কানপুর এবং উন্নাওতে চামড়া শিল্প রয়েছে।
অশোক লেল্যান্ড
অশোক লেল্যান্ড হল একটি ভারতীয় গাড়ি উৎপাদক ও বাজারজাতকারী প্রতিষ্ঠান যার সদর দফতর হল ভারতের চেন্নাইয়ে। অশোক লেল্যান্ড প্রতিষ্ঠিত হয় ১৯৪৮ সালে এবং এটি বর্তমানে ভারতের দ্বিতীয় বৃহত্তম বাণিজ্যিক মটরগাড়ি উৎপাদনকারী প্রতিষ্ঠান। ছয়টি কারখানায় কোম্পানিটি ট্রাক, বাস, সামরিক যান এবং এগুলোর খুচরা যন্ত্রাংশ উৎপাদন করে থাকে। অশোক লেল্যান্ড বছরে প্রায় ৬০,০০০ মটরগাড়ি এবং ৭,০০০ ইঞ্জিন বিক্রয় করে থাকে। এটি ভারতের দ্বিতীয় বাণিজ্যিক পরিবহন উৎপাদনকারী প্রতিষ্ঠান যা ভারতের ২৮ % বাণিজ্যিক পরিবহনের বাজার দখল করে আছে তবে বাস উৎপাদনের দিক দিয়ে এটি ভারতে প্রথম অবস্থানে রয়েছে। কোম্পানির দাবি মতে তাদের উৎপাদিত বাসগুলি গড়ে প্রতিদিন ৬ কোটি যাত্রী পরিবহন করে থাকে যা ভারতের পুরো রেল পরিসেবার চেয়ে বেশি। ট্রাক উৎপাদনের ক্ষেত্রে অশোক লেল্যান্ড ১৬ টন থেকে ২৫ টন পর্যন্ত ধারণক্ষমতার উপর নজর দেয় বেশি তবে এদের ট্রাকের বহরে সাড়ে সাত টন থেকে শুরু করে ৪৯ টন ধারণক্ষমতার ট্রাকও রয়েছে। সম্প্রতি ঘোষিত জাপানের নিশান মোটরসের সাথে জয়েন্ট ভেঞ্চারে অশোক লেল্যান্ড হালকা বাণিজ্যিক যানবাহনের বাজারে প্রবেশ করতে চাইছে।
যুক্তরাজ্যের ব্ল্যাকবার্নে অশোক লেল্যান্ডের অধীনস্থ কোম্পানি অপটারার বাস কারখানা সম্প্রতি বন্ধ করে দেওয়া হয়েছে। লিডসে অপটারার পূর্বক্তোন উৎপাদন কারখানাটিও শেরবার্নে স্থানান্তরের জন্য খালি করে দেওয়া হয়েছে।
মালদ্বীপ জাতীয় ক্রিকেট দল
এসিসি ট্রফি এলিট ও চ্যালেঞ্জ এই দুটি বিভাগে বিভক্ত হয়ে গেলে ২০০৬ এসিসি ট্রফির পারফরম্যান্সের ভিত্তিতে মালদ্বীপ চ্যালেঞ্জ বিভাগে অংশ নেয়। ২০০৯ সালে তারা ৩য় হয় এবং ২০১০ সালে সৌদি আরবকে ১ উইকেটে হারিয়ে চ্যাম্পিয়ন হয়। এটি তাদের প্রথম কোন আন্তর্জাতিক টুর্নামেন্ট বিজয়।
রেকর্ড এবং পরিসংখ্যান
এসিসি টুর্নামেন্টের পরিসংখ্যান থেকে প্রাপ্ত।
সর্বোচ্চ রানকারী
আফজাল ফাইয - ৯৩ চীন, পিটিআই স্কুল, চিয়াং মাই, ১৭ জানুয়ারি ২০০৯
শাহফ্রাজ জালীল- ৭৯ চীন, পিটিআই স্কুল, চিয়াং মাই,, ১৭ জানুয়ারি ২০০৯
আব্দুল্লাহ শহীদ - ৭৭ বনাম কাতার থাইল্যান্ড ক্রিকেট গ্রাউন্ডে, ব্যাংকক, ৯ ডিসেম্বর ২০১০
আব্দুল্লাহ শহীদ - ৫৭বনাম বাহরাইন ইন্ডিয়ান এসোসিয়েশন গ্রাউন্ড, সিঙ্গাপুর, ৮ জুন ২০১৪
মোহাম্মদ রিশওয়ান - ৫৪* বনাম ভুটান এ আইসিসি একাডেমি মাঠ#১, দুবাই, ৪ অক্টোবর ২০১২
সেরা বোলিং ফিগার
ইসমাইল নিহাদ - ৬/১০ বনাম চীন, পিটিআই স্কুল, চিয়াং মাই, ১৭ জানুয়ারি ২০০৯
আব্দুল্লাহ শহীদ - ৫/১৫ বনাম ব্রুনাই, ২০১০ পিটিআই স্কুল, চিয়াং মাই, ৪ ডিসেম্বর ২০১০
মোহাম্মদ মাহফুজ - ৪/৬ বনাম ইরান, পিটিআই স্কুল, চিয়াং মাই, ১৪ জানুয়ারি ২০০৯
মোহাম্মদ মাহফুজ - ৪/৮ বনাম চীন, জিমখানা ক্লাব, চিয়াং মাই, ৫ ডিসেম্বর ২০১০
আব্দুল্লাহ শহীদ - ৪/১৩ বনাম থাইল্যান্ড, জিমখানা ক্লাব, চিয়াং মাই, ২১ জানুয়ারি ২০০৯
লেডি ম্যাকবেথ
লেডি ম্যাকবেথউইলিয়াম শেক্সপিয়রের বিয়োগান্তক নাটক ম্যাকবেথের শীর্ষস্থানীয় চরিত্র (আনুমানিক ১৬০৩-১৬০৭), এই নাটকের করুণ নায়ক, ম্যাকবেথের (একজন অভিজাত স্কটিশ) স্ত্রী। লেডি ম্যাকবেথ তার স্বামীকে রাজহত্যা করার জন্য উত্তেজিত করে, যার পরে সে স্কটল্যান্ডের রানী হয়ে যায়। অভিনয়ের শেষ পর্বে মঞ্চে সে মারা যায়, আপাতভাবে আত্মহত্যা করে।
কিছু বংশবিদদের মতে, রাজা ডানকানের স্ত্রী ছিলেন লেডি ম্যাকবেথের ঠাকুমা, সিংহাসনের ওপর ডানকানের স্ত্রীর দাবি লেডি ম্যাকবেথের চেয়ে জোরালো ছিল। এই কারণেই ডানকানের প্রতি তার ঈর্ষা এবং ঘৃণা প্ররোচিত হয়েছিল।
চরিত্রটির উৎস পাওয়া যায় হোলিনশেড'স ক্রনিকলস (১৫৮৭) -র কিং ডাফ এবং ডানকানের বিবরণে। এটি শেক্সপিয়রের পরিচিত ব্রিটেনের ইতিহাস। শেক্সপিয়রের লেডি ম্যাকবেথ চরিত্রটি হোলিনশেডের লেখার দুটি পৃথক ও স্বতন্ত্র ব্যক্তিত্বের সমন্বয় বলে মনে হয়েছে: ডনওয়াল্ডের বিরক্তিকর, খুনী স্ত্রী রাজা ডাফের বিবরণে এবং ম্যাকবেথের উচ্চাভিলাষী স্ত্রী, স্কটল্যান্ডের গ্রুচ রাজা ডানকানের বিবরণে।
লেডি ম্যাকবেথ নাটকের একটি শক্তিশালী উপস্থিতি, প্রথম দুটি অঙ্কে সবচেয়ে উল্লেখযোগ্যভাবে। রাজা ডানকান হত্যার পরে, এই চক্রান্তে তার ভূমিকা হ্রাস পেয়ে গেছে। সে ম্যাকবেথের ষড়যন্ত্রের একটি নির্লিপ্ত দর্শক হয়ে ওঠে এবং একটি একটি ভোজসভায় দেখা গেছে সে তার স্বামীর অলীক দর্শনে আচ্ছন্ন অনিশ্চিত গৃহস্বামিনী। পঞ্চম অঙ্কের অভিনয়ে তার স্বপ্নচারণ দৃশ্য নাটকে একটি গুরুত্বপূর্ণ মোড় আনে, এবং তার কথা "বাইরে, জঘন্য স্থান!" ইংরেজি ভাষার অনেক বক্তার কাছে পরিচিত একটি বাক্যাংশ হয়ে দাঁড়িয়েছে। পঞ্চম অঙ্কের শেষে তার মৃত্যুর খবর ম্যাকবেথের "আগামীকাল এবং আগামীকাল এবং আগামীকাল" ভাষণের অনুপ্রেরণা দেয়।
বিশ্লেষকরা লেডি ম্যাকবেথের চরিত্রে নারীত্ব ও পুরুষত্বের দ্বন্দ্বকে দেখেন, যেহেতু তারা সাংস্কৃতিক রীতিতে মুগ্ধ ছিলেন। লেডি ম্যাকবেথ তার করুণা, মাতৃত্ব এবং ভঙ্গুরতার প্রবৃত্তিগুলি দমন করে — যেগুলি নারীত্বের সাথে যুক্ত — উচ্চাভিলাষ, নির্মমতা এবং একান্তভাবে ক্ষমতা অন্বেষণের জন্য। এই দ্বন্দ্ব পুরো নাটকটিতে রঙ আনে এবং শেক্সপিয়রীয় ইংল্যান্ড থেকে বর্তমান পর্যন্ত লিঙ্গ-ভিত্তিক পূর্ব ধারণাগুলির উপর আলোকপাত করে।
এই চরিত্রটি শতাব্দী জুড়ে অগণিত উল্লেখযোগ্য অভিনেতাদের আকৃষ্ট করেছে। তন্মধ্যে - সারা সিডনস, শার্লট মেলমথ, শার্লোট কুশম্যান, হেলেন ফসিট, এলেন টেরি, জিনেট নোলান, ভিভিয়েন লেই, জুডিথ অ্যান্ডারসন, সিমোন সিগনোরেট, ভিভিয়ান মার্চেন্ট, ফ্রান্সেসকা আনিস, ডেম জুডি ডেঞ্চ, গ্লেন্ডা জ্যাকসন, অ্যাঞ্জেলা বাসেট, অ্যালেক্স কিংস্টন, কেট ফ্লিটউড, মারিয়োঁ কোতিয়ার, হান্না টেলর-গর্ডন অন্যতম।
উৎপত্তি
রাজা ডানকানকে নিয়ে হোলিনশেডের বিবরণীতে লেডি ম্যাকবেথের আলোচনা একটি বাক্যেই সীমাবদ্ধ:
ইসলাম ও যুক্তির নিরিখে জন্ম নিয়ন্ত্রণ
ইসলাম ও যুক্তির নিরিখে জন্ম নিয়ন্ত্রণ পাকিস্তানি ইসলামি পণ্ডিত মুহাম্মদ তাকি উসমানির রচিত একটি বই। ১৯৬১ সালে পিতার নির্দেশে মাত্র ১৭ বছর বয়সে তিনি গ্রন্থটি রচনা করেন। এটিই তার রচিত প্রথম গ্রন্থ। মুহাম্মদ রফি উসমানির নিজস্ব প্রকাশনা প্রতিষ্ঠান দারুল ইশাআত থেকে গ্রন্থটি প্রথম প্রকাশিত হয়। পাকিস্তানের সামরিক শাসক আইয়ুব খানের শাসনামলে প্রচারিত জন্ম নিয়ন্ত্রণ ও পরিবার পরিকল্পনা নিয়ে গ্রন্থটিতে ইসলামের দৃষ্টিভঙ্গি তুলে ধরা হয়েছে। মুহাম্মদ তাকি উসমানি এতে যৌক্তিক দিকটি বেশি ব্যাখ্যা করেছেন এবং মুহাম্মদ শফি উসমানি এতে ইসলামের আইনি দিকটি জুড়ে দিয়েছেন।
প্রেক্ষাপট
পাকিস্তানের সামরিক শাসক আইয়ুব খানের শাসনামলের শুরু থেকে জন্ম নিয়ন্ত্রণ ও পরিবার পরিকল্পনার পক্ষে জোর প্রচার শুরু হয়। এই বিষয়ে ইসলামের দৃষ্টিভঙ্গি তুলে ধরার জন্য মুহাম্মদ শফি উসমানি তার ছেলে মুহাম্মদ তাকি উসমানিকে একটি স্বতন্ত্র গ্রন্থ রচনার নির্দেশ দেন। তখন তাকি উসমানি দারুল উলুম করাচির ফতোয়া বিভাগের ছাত্র ছিলেন৷ তিনি আধুনিক শিক্ষিতদের প্রতি লক্ষ রেখে গ্রন্থটিতে যুক্তির উপর জোর দেন বেশি। পরবর্তীতে তার অনুরোধে শফি উসমানি তাতে আরও পূর্নাঙ্গ ইসলামি দৃষ্টিভঙ্গি যোগ করেন।